**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 6-15/2562**

**วันพฤหัสบดีที่** 29 สิงหาคม 2562

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.รัชพล สันติวรากร คณบดี ประธาน
2. ผศ.พนมชัย วีระยุทธศิลป์ รองคณบดีฝ่ายบริหาร
3. รศ.จีรนุช เสงี่ยมศักดิ์ รองคณบดีฝ่ายวิจัยและวิเทศสัมพันธ์
4. รศ.ณัฐพงษ์ อารีมิตร รองคณบดีฝ่ายวิชาการ
5. รศ.สมชาย ชวนอุดม หัวหน้าสาขาวิชาวิศวกรรมเกษตร
6. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
7. รศ.วินัย ศรีอำพร กรรมการผู้ทรงคุณวุฒิ
8. รศ.ธนากร วงศ์วัฒนาเสถียร กรรมการผู้ทรงคุณวุฒิ
9. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.ภาณุพงษ์ วันจันทึก ผู้ช่วยคณบดีฝ่ายบริการวิชาการและถ่ายทอดเทคโนโลยี
2. ผศ.รัตมณี นันทสาร ผู้ช่วยคณบดีฝ่ายบริหาร
3. ผศ.ดวงกนก ธนังธีรพงษ์ ผู้ช่วยคณบดีฝ่ายวิชาการ
4. อ.กิตติพงษ์ ลาลุน ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์
5. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
6. ผศ.อานุภาพ มีสมบูรณ์ แทนรักษาการแทนหัวหน้าสาขาวิชาวิศวกรรมไฟฟ้า
7. อ.สมศักดิ์ หอมดี รักษาการแทนหัวหน้าสาขาวิชาวิศวกรรมอุตสาหการ
8. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
9. รศ.ไปรยา เฉยไสย แทนหัวหน้าสาขาวิชาวิศวกรรมสิ่งแวดล้อม
10. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
11. นายภาณุพงศ์ ต.ประเสริฐ ผู้ช่วยเลขานุการ
12. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. ผศ.คมกฤช ปิติฤกษ์ รองคณบดีฝ่ายแผนยุทธศาสตร์และพัฒนาองค์กร

**เริ่มประชุมเวลา 13.3**0 **น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

* 1. **สรุปผลการประเมินการสอนรายบุคคล**

รองคณบดีฝ่ายบริหารได้แจ้งที่ประชุมถึงผลการประเมินการสอนเพื่อประกอบการขอตำแหน่ง ทางวิชาการของคณาจารย์ประจำคณะวิศวกรรมศาสตร์ จำนวน 2 ราย ดังนี้

1. อาจารย์ทวี นาครัชตะอมร พนักงานมหาวิทยาลัย สาขาวิชาวิศวกรรมอุตสาหการ มีความประสงค์ขอกำหนดตำแหน่งทางวิชาการเป็น ผู้ช่วยศาสตราจารย์
2. อาจารย์ศิรวดี อรัญนารถ พนักงานมหาวิทยาลัย สาขาวิชาวิศวกรรมอุตสาหการ มีความประสงค์ขอกำหนดตำแหน่งทางวิชาการเป็น ผู้ช่วยศาสตราจารย์

ซึ่งคณะกรรมการประเมินผลการสอน ได้ส่งผลการประเมินเรียบร้อยแล้ว โดยผลการประเมินเป็นไปตามหลักเกณฑ์ที่สถาบันกำหนด จึงแจ้งที่ประชุมเพื่อทราบ

**ที่ประชุมรับทราบ**

* 1. **การแต่งตั้งหัวหน้าสาขาวิชาวิศวกรรมไฟฟ้าและสาขาวิชาวิศวกรรมอุตสาหการ**

รองคณบดีฝ่ายบริหารได้แจ้งที่ประชุมว่า ตามที่รองศาสตราจารย์จีรนุช เสงี่ยมศักดิ์ ลาออกจากตำแหน่งหัวหน้าสาขาวิชาวิศวกรรมไฟฟ้า และอาจารย์สมศักดิ์ หอมดี ลาออกจากหัวหน้าสาขาวิชาวิศวกรรมอุตสาหการ นั้น คณะวิศวกรรมศาสตร์ได้ดำเนินการสรรหาหัวหน้าสาขา ทั้ง 2 สาขาวิชา เรียบร้อยแล้ว จึงแต่งตั้งผู้มีรายนามดังต่อไปนี้เป็นหัวหน้าสาขาวิชา

1. ผู้ช่วยศาสตราจารย์อานุภาพ มีสมบูรณ์ หัวหน้าสาขาวิชาวิศวกรรมไฟฟ้า
2. ผู้ช่วยศาสตราจารย์สุขอังคณา แถลงกัณฑ์ หัวหน้าสาขาวิชาวิศวกรรมอุตสาหการ

ทั้งนี้ ให้มีวาระการดำรงตำแหน่ง 4 ปี (ตั้งแต่วันที่ 2 กันยายน 2562 ถึงวันที่ 1 กันยายน 2566) จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิชาการได้แจ้งที่ประชุมว่า ตามที่ฝ่ายวิชาการได้จัดทำหนังสือเวียนคณะกรรมการประจำคณะฯ เพื่อพิจารณาให้ความเห็นชอบนักศึกษาสำเร็จการศึกษา ประจำภาคการศึกษาปลาย ปีการศึกษา 2561 โดยวิธีเวียนครั้งที่ 2/2562 ตามหนังสือที่ อว 660301.3.1.4/ว 1576 ลงวันที่ 19 สิงหาคม 2562 ปรากฏว่าไม่มีข้อทักท้วง จึงถือว่าคณะกรรมการประจำคณะฯ รับรองนักศึกษาสำเร็จการศึกษา จำนวน 9 คน จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.4 แจ้งระยะเวลาการเรียกคืนอัตราพนักงานมหาวิทยาลัย เงินงบประมาณแผ่นดิน**

ประธานได้แจ้งที่ประชุมว่า ตามหนังสือ ที่ มข 0201.1.4.1/ว 564 ลงวันที่ 19 เมษายน 2562 มหาวิทยาลัยได้แจ้งแนวทางการบริหารอัตราว่าง พนักงานมหาวิทยาลัยงบประมาณแผ่นดิน ซึ่งในกรณีกรอบที่ได้รับการจัดสรรก่อนงบประมาณ พ.ศ. 2562 ให้เปิดรับสมัครคัดเลือก และบรรจุ ให้แล้วเสร็จภายในวันที่ 30 กันยายน 2562 ในการนี้ เพื่อเป็นการเตรียมความพร้อมในการจัดทำคำของบประมาณเงินอุดหนุนจากรัฐ ในปีงบประมาณ พ.ศ. 2564 ในช่วงเดือนตุลาคม พ.ศ. 2562 เป็นการปรับฐานกรอบอัตรา และงบประมาณบุคลากรให้ตรงกับบัญชีถือจ่ายของสำนักงบประมาณ รวมทั้งใกล้ถึงกำหนดระยะเวลาการเรียกคืนอัตราดังกล่าวแล้ว มหาวิทยาลัยจึงแจ้งให้คณะฯ เร่งรัดดำเนินการบรรจุบุคคลให้ได้ ภายใน 30 กันยายน 2562 หากไม่สามารถสรรหาบุคคลมาบรรจุในระยะเวลาดังกล่าวได้ มหาวิทยาลัยจะเรียกคืนอัตรามารวมไว้ที่ส่วนกลาง (สำนักงานอธิการบดี) ทั้งนี้ อัตราว่างที่มีระยะเวลา 1 ปีขึ้นไป ที่อยู่ในกระบวนการเปิดรับสมัครคัดเลือก จะเรียกคืนอัตราภายหลังจากหมดรอบการรับสมัครนั้น โดยปัจจุบันคณะฯ มีอัตราว่างทั้งหมดจำนวน 8 อัตรา ซึ่งคาดว่าคณะฯ จะสามารถดำเนินการได้ทันกำหนดทุกอัตรา จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.5 งาน EN International Day**

รองคณบดีฝ่ายวิจัยและวิเทศสัมพันธ์ได้แจ้งที่ประชุมว่า ฝ่ายวิจัยและวิเทศสัมพันธ์จะดำเนินการจัดงาน The 1st Engineering International Student Day ในวันที่ 7 กันยายน 2562 เวลา 10.00 – 13.00 น. ณ ห้องสัมมนา 1 - 2 ชั้น 9 ตึกเพียรวิจิตร เพื่อเป็นการสร้างบรรยากาศความเป็นนานาชาติ ภายในคณะฯ และเป็นการส่งเสริมให้นักศึกษาหลักสูตรนานาชาติ นักศึกษาเต็มเวลาชาวต่างชาติ และนักศึกษาแลกเปลี่ยนชาวต่างชาติที่เดินทางมาแลกเปลี่ยน ฝึกงาน หรือทำวิจัย ณ คณะฯ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.6 เครื่องมือการสืบค้นหัวข้อและทีมผู้ดำเนินงานวิจัย**

รองคณบดีฝ่ายวิจัยและวิเทศสัมพันธ์ได้แจ้งที่ประชุมว่า สืบเนื่องจากการระดมสมองคณาจารย์ ณ AVANI Khon Kaen Hotel & Convention Centre จังหวัดขอนแก่น ได้มีข้อเสนอแนะถึงเครื่องมือในการสืบค้นหัวข้อและทีมผู้ดำเนินงานวิจัย เพื่อรวบรวมเป็นข้อมูลสำหรับคณะฯ นั้น ฝ่ายวิจัยและวิเทศสัมพันธ์ ได้ดำเนินการค้นหาและพบเครื่องมือในการสืบค้นหัวข้อและทีมผู้ดำเนินงานวิจัย ซึ่งจัดทำโดยมหาวิทยาลัยขอนแก่น ภายในเว็บไซต์ scholar.kku.ac.th โดยมีการเชื่อมโยงข้อมูลหัวข้อและทีมผู้ดำเนินงานวิจัย จากฐานข้อมูล ISI SCOPUS PUBMED และ TCI ของคณาจารย์ทั้งมหาวิทยาลัย ทั้งนี้ ฝ่ายวิจัยและวิเทศสัมพันธ์จะดำเนินการเผยแพร่และประชาสัมพันธ์เครื่องมือดังกล่าวข้างต้นต่อไป จึงแจ้งที่ประชุมเพื่อรับทราบ ดังรายละเอียดตามสารสนเทศประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 5-14/2562 เมื่อวันพฤหัสบดีที่ 15 สิงหาคม 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 5-14/2562 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 สรุปวาระสืบเนื่อง**

ประธานได้แจ้งที่ประชุมถึงสรุปวาระสืบเนื่องจากคราวประชุมครั้งที่ 5-14/2562 เมื่อวันพฤหัสบดีที่ 15 สิงหาคม 2562 จำนวน 2 เรื่อง ดังนี้

1. วิธีการรับนักศึกษาเข้าศึกษาต่อในระดับปริญญาตรี
2. หลักเกณฑ์การจัดสรรงบประมาณ ประจำปีงบประมาณ พ.ศ. 2563

ซึ่งทั้งสองเรื่องกำลังอยู่ในระหว่างดำเนินการ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 การกำหนดชื่อสาขาวิชาสำหรับการขอกำหนดตำแหน่งทางวิชาการและการเทียบเคียงสาขาวิชาที่เคยกำหนดไปแล้ว**

รองคณบดีฝ่ายบริหารได้เสนอต่อที่ประชุมว่า เพื่อให้การพิจารณาการกำหนดชื่อสาขาวิชาสำหรับการขอกำหนดตำแหน่งทางวิชาการและการเทียบเคียงสาขาวิชาที่เคยกำหนดไปแล้ว ของข้าราชการและพนักงานมหาวิทยาลัยประเภทวิชาการ เป็นไปตามประกาศ ก.พ.อ. เรื่อง การกำหนดชื่อสาขาวิชาสำหรับการเสนอขอกำหนดตำแหน่งทางวิชาการ และเทียบเคียงสาขาวิชา ที่เคยกำหนดไปแล้ว พ.ศ.2562 ซึ่งมีผลบังคับตั้งแต่วันที่ 1 ตุลาคม 2562 โดยให้กำหนดชื่อสาขาวิชาสำหรับการเสนอขอกำหนดตำแหน่งทางวิชาการ และการเทียบเคียงสาขาวิชาที่เคยกำหนดไปแล้ว โดยต้องระบุรหัส 4 หลัก คือชื่อสาขาวิชา และรหัส 6 หลัก คือชื่ออนุสาขาวิชา จึงนำเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้สอบถามข้อมูลกับบุคลากรผู้ยังไม่ได้แจ้งข้อมูลให้ครบถ้วน ทั้งนี้ ให้ฝ่ายบริหารดำเนินการต่อไป**

**5.2 คุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัยประเภทวิชาการ (พนักงานมหาวิทยาลัย) เลขประจำตำแหน่ง 2100 (ปฏิบัติงานที่สาขาวิชาวิศวกรรมโยธา)**

รองคณบดีฝ่ายบริหารได้เสนอต่อที่ประชุมว่า ด้วยสาขาวิชาวิศวกรรมโยธาได้เสนอคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัยประเภทวิชาการ (พนักงานมหาวิทยาลัย) เลขประจำตำแหน่ง 2100 (ปฏิบัติงานที่สาขาวิชาวิศวกรรมโยธา) จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อกำหนดดังนี้**

**- ข้อ 1.4.1 “มีวุฒิปริญญาเอก ทางด้านการบริหารการก่อสร้าง หรือทางด้านวิศวกรรมโยธาที่มีวิทยานิพนธ์ระดับปริญญาเอกทางด้านการบริหารการก่อสร้าง (Construction Management) และมีวุฒิพื้นฐานปริญญาตรี วิศวกรรมศาสตรบัณฑิต สาขาวิศวกรรมโยธาหรือวิศวกรรมศาสตรบัณฑิตสาขาที่เกี่ยวข้องที่มีใบอนุญาตประกอบวิชาชีพวิศวกรรมควบคุมสาขาวิศวกรรมโยธา หรือ**

**- ข้อ 1.4.2 มีวุฒิปริญญาเอก ทางด้านภูมิมาตรศาสตร์ (Geodesy) หรือทางด้านวิศวกรรมสำรวจ (Surveying Engineering) หรือทางด้านวิศวกรรมโยธาที่มีวิทยานิพนธ์ระดับปริญญาเอกทางด้านวิศวกรรมสำรวจ และมีวุฒิพื้นฐานปริญญาตรี วิศวกรรมศาสตรบัณฑิตทางด้านวิศวกรรมสำรวจ (Geomatics หรือ Surveying Engineering) หรือทางด้านวิศวกรรมโยธา และต้องสำเร็จการศึกษาจากสถาบันที่ ก.พ. รับรอง หรือสภามหาวิทยาลัยรับรอง หรือ World University Rankings by Times Higher Education (THE) อันดับเท่ากับหรือสูงกว่ามหาวิทยาลัยขอนแก่น ณ วันที่ประกาศรับสมัคร”**

**- ข้อ 1.8 “มีผลงานตีพิมพ์ในวารสารระดับนานาชาติ ในฐานข้อมูล SCI (Science Citation Index) โดยเป็นชื่อแรก หรือ Corresponding author อย่างน้อย 1 เรื่อง โดยหากมีผลงานตีพิมพ์ที่อยู่ใน Quartile 1 หรือ Quartile 2 จะพิจารณาเป็นพิเศษ”**

**- ข้อ 4 คณะกรรมการคัดเลือกประกอบด้วยผู้ที่ดำรงตำแหน่งและผู้ที่มีรายนาม ดังนี้**

**4.1 คณบดี เป็นประธานกรรมการ**

**4.2 รองคณบดีฝ่ายบริหาร เป็นกรรมการ**

**4.3 รองคณบดีฝ่ายวิชาการ เป็นกรรมการ**

**4.4 ผู้ช่วยศาสตราจารย์สมศักดิ์ พิทักษานุรัตน์ เป็นกรรมการ**

**(ผู้ทรงคุณวุฒิภายนอกส่วนงาน)**

**4.5 หัวหน้าสาขาวิชาวิศวกรรมโยธา เป็นกรรมการและเลขานุการ**

**- ข้อ 5 คณะอนุกรรมการคัดเลือกประกอบด้วยผู้ที่มีรายนาม ดังนี้**

**5.1 ผู้ช่วยศาสตราจารย์ธันยดา พรรณเชษฐ์ เป็นประธานอนุกรรมการ**

**5.2 ผู้ช่วยศาสตราจารย์ชาติชาย ไวยสุระสิงห์ เป็นอนุกรรมการ**

**5.3 อาจารย์สุรัตน์ ประมวลศักดิกุล เป็นอนุกรรมการ**

**5.4 รองศาสตราจารย์กอปร ศรีนาวิน เป็นอนุกรรมการ**

**5.5 ผู้ช่วยศาสตราจารย์ดลฤดี หอมดี เป็นอนุกรรมการและเลขานุการ**

**ทั้งนี้ ให้ฝ่ายบริหารดำเนินการต่อไป**

**5.3 การไปปฏิบัติงานเพื่อเพิ่มพูนความรู้ทางวิชาการ**

รองคณบดีฝ่ายบริหารได้เสนอต่อที่ประชุมว่า ตามที่ฝ่ายบริหารได้ประชาสัมพันธ์การไปปฏิบัติงาน เพื่อเพิ่มพูนความรู้ทางวิชาการ ระยะที่ 2 ให้คณาจารย์ทราบแล้วนั้น บัดนี้ มีผู้แจ้งความประสงค์ ไปปฏิบัติงานเพื่อเพิ่มพูนความรู้ทางวิชาการ ระยะที่ 2 ประจำปีการศึกษา 2562 จำนวน 2 ราย ซึ่งหน่วยการเจ้าหน้าที่ได้ตรวจสอบคุณสมบัติและได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 4-13/2562 เมื่อวันที่ 22 สิงหาคม 2562 เรียบร้อยแล้ว ดังนี้

1. นางสุมนา ราษฎร์ภักดี พนักงานมหาวิทยาลัย ตำแหน่งรองศาสตราจารย์ สังกัดสาขาวิชาวิศวกรรมสิ่งแวดล้อม ขอไปปฏิบัติงานเพื่อเพิ่มพูนความรู้ทางวิชาการ เพื่อเขียนและเรียบเรียงหนังสือ “ระบบเซลล์ตรึงสำหรับงานวิศวกรรมน้ำและน้ำเสีย : พื้นฐานและการประยุกต์ใช้ (Immobilized Cell Systems for Water and Wastewater Engineering : Fundamental and Application)” เพื่อใช้ในการประกอบการเรียนการสอนวิชาEN612003 Biology for Environmental Engineers EN614505 Biotechnology for Environmental Engineers และ EN627500 Environmental Microbiology มีกำหนด 7 เดือน ตั้งแต่วันที่ 1 เมษายน 2563 ถึงวันที่ 31 ตุลาคม 2563

2. นายธัชพงศ์ กตัญญูกุล พนักงานมหาวิทยาลัย ตำแหน่งรองศาสตราจารย์ สังกัดสาขาวิชาวิศวกรรมคอมพิวเตอร์ ขอไปปฏิบัติงานเพื่อเพิ่มพูนความรู้ทางวิชาการ เพื่อเขียนและเรียบเรียงตำราประกอบการเรียนการสอน เรื่อง การรู้จำรูปแบบและการเรียนรู้ของเครื่องเบื้องต้น (Introduction to Pattern Recognition and Machine Learning) มีกำหนด 1 ปี ตั้งแต่วันที่ 2 ธันวาคม 2562 ถึงวันที่ 1 ธันวาคม 2563

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.4 ผู้เปลี่ยนสถานภาพเป็นพนักงานมหาวิทยาลัย สำหรับลูกจ้างประจำ ภายหลัง 1 ปี แต่ไม่เกิน 5 ปี**

รองคณบดีฝ่ายบริหารได้เสนอต่อที่ประชุมว่า ตามประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 4/2560) ลงวันที่ 9 พฤษภาคม 2560 เรื่อง หลักเกณฑ์และวิธีการแสดงเจตนาเปลี่ยนสถานภาพเป็นพนักงานมหาวิทยาลัย ภายหลัง 1 ปี แต่ไม่เกิน 5 ปี นับตั้งแต่วันที่พระราชบัญญัติมหาวิทยาลัยขอนแก่น พ.ศ. 2558 มีผลบังคับใช้ บัดนี้ มีผู้ยื่นหนังสือแสดงเจตนาเปลี่ยนสถานภาพตามประกาศดังกล่าว จำนวน 1 คน คือ นายชัยยา คำสมน้อย ลูกจ้างประจำ ตำแหน่ง พนักงานห้องปฏิบัติการ ระดับ ส 3 เพื่อให้เป็นไปตามประกาศฯ ข้อ 8 กำหนดให้คณะกรรมการประจำส่วนงาน ทำหน้าที่เป็นผู้ประเมินความรู้ความสามารถของผู้แสดงเจตนาเปลี่ยนสถานภาพ จึงเสนอที่ประชุม เพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.5 นักศึกษาสำเร็จการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ตามที่นักศึกษาคณะฯ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำปีการศึกษา 2561 และประจำปีการศึกษา 2562 รวมจำนวนทั้งสิ้น 6 คน โดยผ่านการตรวจสอบความถูกต้องจากสาขาวิชาที่สังกัดและงานพัฒนาวิชาการและพัฒนานักศึกษา และได้ผ่านการกลั่นกรองของคณะกรรมการวิชาการ คณะวิศวกรรมศาสตร์ ในคราวประชุมครั้งที่ 4-13/2562 เมื่อวันที่ 22 สิงหาคม 2562 เรียบร้อยแล้ว ดังนี้

**ภาคการศึกษาพิเศษ ปีการศึกษา 2561**

* สาขาวิชาวิศวกรรมเกษตร กลุ่มวิชาวิศวกรรมทรพยากรน้ำ จำนวน 1 คน
* สาขาวิชาวิศวกรรมคอมพิวเตอร์ จำนวน 1 คน
* สาขาวิชาวิศวกรรมไฟฟ้า วิชาเอกวิศวกรรมไฟฟ้าสื่อสาร จำนวน 1 คน
* สาขาวิชาวิศวกรรมโยธา (โครงการพิเศษ) จำนวน 1 คน
* สาขาวิชาวิศวกรรมอุตสาหการ จำนวน 1 คน

**ภาคการศึกษาต้น ปีการศึกษา 2562**

* สาขาวิชาวิศวกรรมเคมี (ม.6) จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.6 รับรองผลการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษา ระดับปริญญาตรี ในภาคการศึกษาพิเศษ ปีการศึกษา 2561 (เพิ่มเติม) จำนวน 1 รายวิชา และงานพัฒนาวิชาการและพัฒนานักศึกษาได้สรุปผลการศึกษาในรายวิชา 198399 PRACTICAL TRAINING สาขาวิชาวิศวกรรมคอมพิวเตอร์ โดยผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 4-13/2562 เมื่อวันที่ 22 สิงหาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.7 ขออนุมัติปรับปรุงหลักสูตร (ประเภทปรับปรุงเล็กน้อย) ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมคอมพิวเตอร์ มีความประสงค์ขอปรับปรุงหลักสูตร (ประเภทปรับปรุงเล็กน้อย) จำนวน 2 หลักสูตร คือ หลักสูตรวิศวกรรมศาสตรบัณฑิต สาขาวิชาวิศวกรรมคอมพิวเตอร์ (หลักสูตรปรับปรุง พ.ศ. 2560) และหลักสูตรวิศวกรรมศาสตรบัณฑิต สาขาวิชาวิศวกรรมสื่อดิจิทัล หลักสูตรนานาชาติ (หลักสูตรปรับปรุง พ.ศ. 2560) โดยเปลี่ยนแปลงอาจารย์ผู้รับผิดชอบหลักสูตร ทั้งนี้ ได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 4-13/2562 เมื่อวันที่ 22 สิงหาคม 2562 เรียบร้อยแล้ว จึงเสนอที่ประชุมเพื่อพิจารณาดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.8 ขอคืนสภาพนักศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยนายวันชนะ บรรจง เคยเป็นนักศึกษา คณะวิศวกรรมศาสตร์ สาขาวิชาวิศวกรรมโยธา (ม.6) รหัสประจำตัว 593040805-9 ได้พ้นสภาพการเป็นนักศึกษา เมื่อวันที่ 1 กันยายน 2560 เนื่องจากไม่ชำระค่าธรรมเนียมเพื่อขึ้นหรือต่อทะเบียนภายในเวลา ที่มหาวิทยาลัยกำหนด ได้ยื่นคำร้องขอคืนสภาพนักศึกษา ในภาคการศึกษาปลาย ปีการศึกษา 2562 ซึ่งได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 4-13/2562 เมื่อวันที่ 22 สิงหาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.9 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับบัณฑิตศึกษาเรียนครบหลักสูตร ประจำภาคการศึกษาปลาย ปีการศึกษา 2561 จำนวน 5 คน โดยผ่านการตรวจสอบความถูกต้องจากสาขาวิชาและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 3-8/2562 เมื่อวันที่ 20 สิงหาคม 2562 เรียบร้อยแล้ว ดังนี้

**หลักสูตรวิศวกรรมศาตรมหาบัณฑิต (วศ.ม.)**

* สาขาวิชาวิศวกรรมเกษตร แผน ก แบบ ก 1 จำนวน 1 คน
* สาขาวิชาวิศวกรรมพลังงาน แผน ก แบบ ก 2 จำนวน 1 คน
* สาขาวิชาวิศวกรรมการจัดการอุตสาหกรรมและโลจิสติกส์ จำนวน 1 คน

แผน ก แบบ ก 2 โครงการพิเศษ

* สาขาวิชาวิศวกรรมพลังงาน แผน ข โครงการพิเศษ จำนวน 1 คน

**หลักสูตรปรัชญาดุษฎีบัณฑิต (ปร.ด.)**

* สาขาวิชาวิศวกรรมสิ่งแวดล้อม แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.10 รับรองผลการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษา ระดับปริญญาเอก ประจำภาคการศึกษาต้น ปีการศึกษา 2562 จำนวน 1 รายวิชา ซึ่งรายวิชาดังกล่าวผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 3-8/2562 เมื่อวันที่ 20 สิงหาคม 2562 เรียบร้อยแล้ว ดังนี้

**รายวิชาวิทยานิพนธ์**

* สาขาวิชาวิศวกรรมสิ่งแวดล้อม จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.11 เทียบโอนรายวิชาและค่าคะแนนของรายวิชาระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาแจ้งความประสงค์ขอเทียบโอนรายวิชาและค่าคะแนนของรายวิชาระดับบัณฑิตศึกษา ในภาคการศึกษาต้น ปีการศึกษา 2562 จำนวน 3 คน ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 3-8/2562 เมื่อวันที่ 20 สิงหาคม 2562 เรียบร้อยแล้ว ดังนี้

1) นางสาวพิณทิพย์ แก้วแกมทอง รหัสประจำตัว 627040020-6 นักศึกษาระดับปริญญาเอก แบบ 1.1 สาขาวิชาวิศวกรรมสิงแวดล้อม ขอเทียบโอน 2 รายวิชา จำนวน 14 หน่วยกิต

2) นางสาวยุภาพร อำนาจ รหัสประจำตัว 627040021-4 นักศึกษาระดับปริญญาเอก แบบ 1.1 สาขาวิชาวิศวกรรมสิ่งแวดล้อม ขอเทียบโอน 2 รายวิชา จำนวน 5 หน่วยกิต

3) นายอรรถพล สุริยันต์ รหัสประจำตัว 625040090-1 นักศึกษาระดับปริญญาโท แผน ก แบบ ก 2 สาขาวิชาวิศวกรรมการจัดการอุตสาหกรรมและโลจิสติกส์ ขอเทียบโอน 4 รายวิชา จำนวน 12 หน่วยกิต

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.12 ขอเปลี่ยนแปลงระดับคะแนน ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยนายชยุตม์ ทับนิยม รหัสประจำตัว 605040066-6 นักศึกษาระดับปริญญาโท สาขาวิชาวิศวกรรมไฟฟ้า แผน ก แบบ ก 2 ได้ลงทะเบียนเรียนผิดเงื่อนไขของหลักสูตร ในภาคการศึกษาปลาย ปีการศึกษา 2561 จำนวน 1 รายวิชา คือ EN227892 Electrical Engineering Graduate Seminar II หน่วยบัณฑิตศึกษา จึงขอเปลี่ยนแปลงระดับคะแนน จาก S เป็น A ทั้งนี้ ได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 3-8/2562 เมื่อวันที่ 20 สิงหาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.13 โครงสร้างใหม่ คณะวิศวกรรมศาสตร์ มหาวิทยาลัยขอนแก่น**

ประธานได้เสนอต่อที่ประชุมว่า ด้วยคณะฯ ได้เปลี่ยนแปลงคณะผู้บริหาร ซึ่งนโยบาย การดำเนินงาน และการบริหารจัดการหลายอย่างเปลี่ยนแปลงไป จึงทำให้จำเป็นต้องปรับโครงสร้าง การบริหารงานคณะฯ ใหม่ เพื่อตอบสนองต่อพันธกิจและยุทธศาสตร์ของคณะฯ โดยมีจำนวนฝ่ายทั้งหมด 4 ฝ่าย ตามรองคณบดี (เดิมมีรองคณบดี ทั้งหมด 6 ฝ่าย) มีจำนวนงานเท่าเดิม คือ 6 งาน และมีจำนวนหน่วยเพิ่มเติมขึ้นเป็น 22 หน่วย ทั้งนี้ หน่วยงานที่จัดตั้งขึ้นตามภารกิจเฉพาะ มีจำนวนทั้งสิ้น 6 ศูนย์ ซึ่งรวมศูนย์ที่อยู่ในระหว่างดำเนินการจัดตั้ง แต่ไม่รวมสถานจัดการและอนุรักษ์พลังงาน เนื่องจากถูกจัดตั้งเป็นหน่วยงานสนับสนุนยุทธศาสตร์ด้านวิสาหกิจ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะให้เพิ่มเติมคณะกรรมการรอง (Secondary board) ทุกชุด และพิจารณายุบรวมหน่วยย่อย ๆ ทั้งนี้ หน่วยงานที่จัดตั้งขึ้นตามภารกิจเฉพาะ อาจตั้งชื่อให้ครอบคลุมเพื่อใช้รวบรวมศูนย์อื่น ๆ ไว้ภายใต้ศูนย์บริหารจัดการกลางเพียงแห่งเดียว เป็นการเพิ่มประสิทธิภาพและความคล่องตัวในการบริหารจัดการ และให้ฝ่ายแผนยุทธศาสตร์และพัฒนาองค์กรดำเนินการต่อไป**

**5.14 โครงการจัดตั้งศูนย์วิทยาการและวิศวกรรมข้อมูล (Data Science and Engineering Center)**

ผู้ช่วยคณบดีฝ่ายบริการวิชาการและถ่ายทอดเทคโนโลยีได้เสนอต่อที่ประชุมว่า จากการเพิ่มขึ้นของการใช้งานอินเทอร์เน็ตและเทคโนโลยี Internet of Things ทำให้ปริมาณข้อมูลเพิ่มขึ้นอย่างมหาศาล ซึ่งอยู่ในหลากหลายรูปแบบและมีการเปลี่ยนแปลงอย่างรวดเร็ว จึงเกิดเทคนิคและเครื่องมือต่าง ๆ ที่ใช้เพื่อวิเคราะห์ข้อมูลขนาดใหญ่ (Big Data) ส่งผลให้เกิดศาสตร์ที่เรียกว่า วิทยาการข้อมูล (Data Science) โดยเป็นสหวิทยาการซึ่งประกอบด้วยวิทยาการคอมพิวเตอร์ คณิตศาสตร์ สถิติ และสาขาที่เกี่ยวของ ซึ่งใช้สำหรับการวิเคราะห์และทำความเข้าใจข้อมูลเพื่อนำไปใช้ประโยชน์ต่อไป เพื่อให้ได้แนวทางในการปรับปรุงการให้บริการ หรือเพื่อประโยชน์ในด้านอื่น ๆ ทั้งงานธนาคาร ธุรกิจโทรคมนาคม ธุรกิจค้าปลีกค้าส่ง การผลิตภาคอุตสาหกรรม กลุ่มธุรกิจ E-Commerce อินเทอร์เน็ตและเว็บไซต์ โดยในปี 2555 สาขาวิชาวิศวกรรมคอมพิวเตอร์ได้จัดตั้งห้องปฏิบัติการวิทยาการข้อมูลและวิศวกรรมข้อมูลสำหรับสนับสนุนการเรียนการสอนวิชา Data mining and knowledge discovery in databases วิชา Computer Engineering Project และได้มีการดำเนินการบริการวิชาการและการวิจัยมาอย่างต่อเนื่อง เพื่อให้พันธกิจในการวิจัยและถ่ายทอดเทคโนโลยี สนับสนุนการวิจัยและการบริการวิชาการ สามารถเพิ่งพาตนเองโดยงบประมาณจากรายได้ที่เกิดจากศักยภาพของตนเอง มีระบบการบริหารจัดการที่คล่องตัวและมีประสิทธิภาพ จึงขอจัดตั้ง ศูนย์วิทยาการและวิศวกรรมข้อมูล (Data Science and Engineering Center) ซึ่งได้จัดทำรายละเอียดข้อเสนอโครงการจัดตั้งศูนย์วิทยาการและวิศวกรรมข้อมูล (Data Science and Engineering Center) เรียบร้อยแล้ว เพื่อจะได้นำเสนอให้มหาวิทยาลัยพิจารณาจัดตั้งศูนย์ฯ ต่อไป จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ประชุมพิจารณาแล้วมีมติเห็นชอบ โดยมีข้อเสนอแนะให้ศึกษาระเบียบวิธีหรือหลักเกณฑ์การจัดสรรงบประมาณให้คณะฯ เพิ่มเติมมากยิ่งขึ้น และให้ฝ่ายแผนยุทธศาสตร์และพัฒนาองค์กรดำเนินการต่อไป**

**5.15 (ร่าง) แผนยุทธศาสตร์การบริหารงานคณะวิศวกรรมศาสตร์ ปี พ.ศ. 2562 - 2566**

ประธานได้เสนอต่อที่ประชุมว่า เพื่อเป็นการกำหนดทิศทางกลยุทธ์ นโยบายและพันธกิจของคณะฯ ในระหว่างปีงบประมาณ พ.ศ. 2562 - 2566 ตามวิสัยทัศน์ของสภามหาวิทยาลัยขอนแก่น ทั้งการมุ่งสู่การเป็นมหาวิทยาลัยวิจัยและพัฒนาขั้นนำระดับโลกที่มีคุณค่าต่อสังคม การจัดการศึกษา การวิจัย การบริการวิชาการ การบริหารจัดการทรัพยากรบุคคล และด้านการบริหารจัดการองค์กร เพื่อให้เกิดความก้าวหน้าและการพัฒนาอย่างยั่งยืนของคณะฯ และมีกรอบการบริหารคณะฯ ใน 4 ปีข้างหน้า จึงได้ดำเนินการจัดทำ (ร่าง) แผนยุทธศาสตร์การบริหารงานคณะวิศวกรรมศาสตร์ ปี พ.ศ. 2562 - 2566 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้ฝ่ายแผนยุทธศาสตร์และพัฒนาองค์กรดำเนินการปรับปรุงแก้ไข (ร่าง) แผนยุทธศาสตร์การบริหารงานคณะวิศวกรรมศาสตร์ ปี พ.ศ. 2562 - 2566 ให้ถูกต้อง ครบถ้วนมากยิ่งขึ้นและจัดส่งให้คณะกรรมการประจำคณะฯ พิจารณาอย่างถี่ถ้วนอีกครั้ง ก่อนนำเข้าเสนอต่อที่ประชุมในคราวประชุมครั้งถัดไป**

**5.16 การต่ออายุ MOU กับ The University of Arizona, USA**

รองคณบดีฝ่ายวิจัยและวิเทศสัมพันธ์ได้เสนอต่อที่ประชุมว่า ด้วยข้อตกลงความร่วมมือทางวิชาการ (Memorandum of Understanding: MOU) ระหว่างมหาวิทยาลัยขอนแก่น กับ The University of Arizona จะหมดอายุลงในวันที่ 3 พฤศจิกายน 2562 คณะฯ และ The University of Arizona สหรัฐอเมริกา มีเป้าหมายที่จะแลกเปลี่ยนองค์ความรู้ด้านวิชาการ พร้อมร่วมช่วยเหลือและสนับสนุนการแลกเปลี่ยนนักศึกษาและบุคลากรต่อไปอีก เป็นระยะเวลา 5 ปี จึงขอต่ออายุ MOU จึงเสนอที่ประชุม เพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและวิเทศสัมพันธ์ดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องติดตามผลการดำเนินงานตามยุทธศาสตร์และการพัฒนาระบบคุณภาพ - ไม่มี -**

**ระเบียบวาระที่ 8 เรื่องอื่น ๆ**

**8.1 งานร้อยรัก รวมใจ สานสายใย วิศวกรรมเคมี และงานตุ้มโฮม 35 ปี วิศวกรรมเคมี มอดินแดง**

หัวหน้าสาขาวิชาวิศวกรรมเคมีได้แจ้งที่ประชุมว่า ตามที่สาขาวิชาวิศวกรรมเคมี จะจัดงานร้อยรัก รวมใจ สานสายใย วิศวกรรมเคมี และงานตุ้มโฮม 35 ปี วิศวกรรมเคมี มอดินแดง ในวันเสาร์ที่ 31 สิงหาคม 2562 เวลา 16.00 น. ณ โถงชั้น 1 อาคาร 50 ปี วิศวะรวมใจ จึงแจ้งที่ประชุมเพื่อรับทราบ และขอเรียนเชิญคณะกรรมการประจำคณะฯ และหัวหน้าสาขาวิชาทุกท่าน เพื่อเข้าร่วมงานดังกล่าวข้างต้น ดังรายละเอียดตามเอกสารประกอบวาระการประชุม

**ที่ประชุมรับทราบ**

**เลิกประชุมเวลา 15.20 น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**